b'\n_START_ARTICLE_\nSekolah Kebangsaan Kota Aur\n_START_SECTION_\nSejarah\n_START_PARAGRAPH_\nSK Kota Aur dibina di atas sebuah tanah milik Yayasan Tunku Abdul Rahman dengan keluasan 4.5 hektar. Sekolah ini mula dibina pada bulan Februari 2000 setelah Kementerian Pendidikan mengeluarkan tender pada\xc2\xa0bulan November 1997._NEWLINE_Syarikat Indera Construction telah diberi kepercayaan untuk membina sekolah ini dengan menelan belanja berjumlah RM6,335,190.00. Pembinaannya bermula pada 1 Januari 2001 tetapi\xc2\xa0pada tarikh tersebut,\xc2\xa0ia hanya siap separuh jalan._NEWLINE_Justeru itu, Syarikat Safaha Construction telah diberi tanggugjawab sebagai kontraktor penyelamat dengan kos pembinaan semula yang menelan belanja berjumlah RM6,508,065.00.\xc2\xa0Projek ini adalah di bawah pengawasan Syarikat Urusbudi Sendirian Berhad yang beribu pejabat di Petaling Jaya, Selangor._NEWLINE_Syarikat Safaha Construction akhirnya telah berjaya menyempurnakan pembinaan sekolah ini pada bulan Disember 2002 dan penyerahan bangunan telah disempurnakan pada bulan Februari 2003 oleh syarikat ini kepada Kementerian Pelajaran._NEWLINE_Setelah semua perancangan selesai, Sekolah Kebangsaan Kota Aur mula beroperasi pada 16 April 2003, dengan\xc2\xa0bilangan murid seramai 150 orang. Semuanya dari SK Ampang Muda._NEWLINE_SK Kota Aur telah mengalami satu fasa pembaikan struktur bangunan secara besar-besaran akibat daripada beberapa masalah struktur bangunan yang agak kritikal pada tahun 2009. Kementerian telah memberi kepercayaan kepada Syarikat Pembangunan Mesra bagi melaksanakan tugas ini. Dengan kos RM 5.4 juta, kerja-kerja pembaikan selesai dengan jayanya pada bulan Januari 2010. Kini, fizikal SK Kota Aur telah mengalami satu transformasi yang amat drastik dan ceria._NEWLINE_Pn. Hendun bt Yusoff, GTT Pentadbiran telah menjalankan tugas Guru Besar sehingga 16 Jun 2003. Pada tanggal tarikh tersebut, En. Mohd Saad Hj. Hashim melaporkan diri Sebagai Guru Besar\xc2\xa0pertama. Kini, En. Yushaimi Mohamad Yusuff bertugas sebagai Guru Besar SK Kota Aur.'